CELEX: 32021D0331(02)
Language: lt
Date: 1608076800000
Title: Komisijos sprendimas 2020 m. gruodžio 16 d. kuriuo vyriausiajam Europos Sąjungos sandorių žurnalo administratoriui nurodoma į Europos Sąjungos sandorių žurnalą įrašyti Vokietijos nacionalinio paskirstymo lentelės pakeitimus 2021/C 115/02

2021 3 31   
               
               
                  LT
               
               
                  Europos Sąjungos oficialusis leidinys
               
               
                  C 115/12
               
            
         KOMISIJOS SPRENDIMAS
         2020 m. gruodžio 16 d.
         kuriuo vyriausiajam Europos Sąjungos sandorių žurnalo administratoriui nurodoma į Europos Sąjungos sandorių žurnalą įrašyti Vokietijos nacionalinio paskirstymo lentelės pakeitimus
         (2021/C 115/02)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Sąjungoje ir iš dalies keičiančią Tarybos direktyvą 96/61/EB (1),
         atsižvelgdama į 2013 m. gegužės 2 d. Komisijos reglamentą (ES) Nr. 389/2013, kuriuo pagal Europos Parlamento ir Tarybos direktyvą 2003/87/EB ir Europos Parlamento ir Tarybos sprendimus Nr. 280/2004/EB ir Nr. 406/2009/EB įsteigiamas Sąjungos registras ir panaikinami Komisijos reglamentai (ES) Nr. 920/2010 ir (ES) Nr. 1193/2011 (2), ypač į jo 52 straipsnio 2 dalies antrą pastraipą,
         kadangi:
         
                     (1)
                  
                  
                     2011 m. balandžio 27 d. Komisija priėmė Sprendimą 2011/278/ES (3), kuriuo nustatytos suderinto nemokamo apyvartinių taršos leidimų suteikimo pagal Direktyvos 2003/87/EB 10a straipsnį pereinamojo laikotarpio Sąjungos taisyklės;
                  
               
                     (2)
                  
                  
                     2013 m. rugsėjo 5 d. Komisija priėmė Sprendimą 2013/448/ES (4) dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju 2013–2020 m. laikotarpiu;
                  
               
                     (3)
                  
                  
                     Sprendimu 2014/9/ES (5) Komisija dėl sektorių ir pošakių, kuriems būdinga didelė anglies dioksido nutekėjimo rizika, sąrašo (toliau – anglies dioksido nutekėjimo sąrašas) iš dalies pakeitė sprendimus 2010/2/ES (6) ir 2011/278/ES;
                  
               
                     (4)
                  
                  
                     sprendimais C(2013) 9281 (7), C(2014) 123 (8), C(2014) 674 (9) ir C(2014) 1167 (10) Komisija vyriausiajam Europos Sąjungos sandorių žurnalo administratoriui nurodė į Europos Sąjungos sandorių žurnalą įrašyti Belgijos, Bulgarijos, Čekijos, Danijos, Vokietijos, Estijos, Airijos, Graikijos, Ispanijos, Prancūzijos, Kroatijos, Italijos, Kipro, Latvijos, Lietuvos, Liuksemburgo, Vengrijos, Nyderlandų, Austrijos, Lenkijos, Portugalijos, Rumunijos, Slovėnijos, Slovakijos, Suomijos, Švedijos ir Jungtinės Karalystės nacionalinio paskirstymo lenteles ir patikslintas nacionalinio paskirstymo lenteles;
                  
               
                     (5)
                  
                  
                     Sprendimu C(2019) 4184 Komisija nurodė vyriausiajam administratoriui pakoreguoti Vokietijos nacionalinio paskirstymo lentelę po to, kai Vokietijos apyvartinių taršos leidimų prekybos institucija pateikė pranešimą, į kurį įtrauktas polimerizacijos įrenginys DE-210619. Tačiau duomenys, pateikti nemokamiems apyvartiniams taršos leidimams apskaičiuoti, buvo pagrįsti neteisingu šilumos balansu tarp įrenginio dalių, kurioms anglies dioksido nutekėjimas būdingas, ir įrenginio dalių, kurioms anglies dioksido nutekėjimas nebūdingas, todėl buvo skirta 1 876 ATL mažiau. Todėl remdamasi Reglamento (ES) Nr. 389/2013 52 straipsnio 2 dalies pirma pastraipa, Vokietija 2020 m. spalio 5 d. raštu pranešė Komisijai apie nacionalinio paskirstymo lentelės pakeitimus, susijusius su įrenginiu DE-210619;
                  
               
                     (6)
                  
                  
                     Sprendimu C(2019) 4184 Komisija nurodė vyriausiajam administratoriui pakoreguoti Vokietijos nacionalinio paskirstymo lentelę po to, kai Vokietijos apyvartinių taršos leidimų prekybos institucija pateikė pranešimą, į kurį įtrauktas polimerizacijos įrenginys DE-210620. Tačiau duomenys, pateikti nemokamiems apyvartiniams taršos leidimams apskaičiuoti, buvo pagrįsti neteisingu šilumos balansu tarp įrenginio dalių, kurioms anglies dioksido nutekėjimas būdingas, ir įrenginio dalių, kurioms anglies dioksido nutekėjimas nebūdingas, todėl buvo skirta 3 217 ATL mažiau. Todėl remdamasi Reglamento (ES) Nr. 389/2013 52 straipsnio 2 dalies pirma pastraipa, Vokietija 2020 m. spalio 5 d. raštu pranešė Komisijai apie nacionalinio paskirstymo lentelės pakeitimus, susijusius su įrenginiu DE-210620;
                  
               
                     (7)
                  
                  
                     Komisija mano, kad Vokietijos nacionalinio paskirstymo lentelės pakeitimai, apie kuriuos pranešta, atitinka Direktyvą 2003/87/EB ir Sprendimą 2011/278/ES. Todėl vyriausiajam Europos Sąjungos sandorių žurnalo administratoriui reikėtų nurodyti tuos pakeitimus įvesti į Europos Sąjungos sandorių žurnalą,
                  
               NUSPRENDĖ:
         
            Vienintelis straipsnis
            Vyriausiasis Europos Sąjungos sandorių žurnalo administratorius į Europos Sąjungos sandorių žurnalą įveda I priede nurodytus Vokietijos nacionalinio paskirstymo lentelės pakeitimus.
         
         
            Priimta Briuselyje 2020 m. gruodžio 16 d.
            
               
                  Komisijos vardu
               
               Frans TIMMERMANS
               
                  Vykdomasis pirmininko pavaduotojas
               
            
         
         
            (1)  OL L 275, 2003 10 25, p. 32.
         
            (2)  OL L 122, 2013 5 3, p. 1.
         
            (3)  2011 m. balandžio 27 d. Komisijos sprendimas 2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (OL L 130, 2011 5 17, p. 1).
         
            (4)  2013 m. rugsėjo 5 d. Komisijos sprendimas 2013/448/ES dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju laikotarpiu laikantis Europos Parlamento ir Tarybos direktyvos 2003/87/EB 11 straipsnio 3 dalies (OL L 240, 2013 9 7, p. 27).
         
            (5)  2013 m. gruodžio 18 d. Komisijos sprendimas 2014/9/ES, kuriuo dėl sektorių ir pošakių, kuriems būdinga didelė anglies dioksido nutekėjimo rizika, iš dalies keičiami sprendimai 2010/2/ES ir 2011/278/ES (OL L 9, 2014 1 14, p. 9).
         
            (6)  2009 m. gruodžio 24 d. Komisijos sprendimas 2010/2/ES, kuriuo pagal Europos Parlamento ir Tarybos direktyvą 2003/87/EB nustatomas sektorių ir jų pošakių, kuriems būdinga didelė anglies dioksido nutekėjimo rizika, sąrašas (OL L 1, 2010 1 5, p. 10).
         
            (7)  2013 m. gruodžio 18 d. Komisijos sprendimas C(2013) 9281 dėl nurodymų vyriausiajam Europos Sąjungos sandorių žurnalo administratoriui į Europos Sąjungos sandorių žurnalą įrašyti Austrijos, Graikijos, Airijos, Latvijos, Nyderlandų, Portugalijos, Švedijos ir Jungtinės Karalystės nacionalinio paskirstymo lenteles.
         
            (8)  2014 m. sausio 17 d. Komisijos sprendimas C(2014) 123 dėl nurodymų vyriausiajam Europos Sąjungos sandorių žurnalo administratoriui į Europos Sąjungos sandorių žurnalą įrašyti Čekijos, Danijos, Prancūzijos, Lietuvos, Vengrijos ir Slovakijos nacionalinio paskirstymo lenteles.
         
            (9)  2014 m. vasario 12 d. Komisijos sprendimas C(2014) 674 dėl nurodymų vyriausiajam Europos Sąjungos sandorių žurnalo administratoriui į Europos Sąjungos sandorių žurnalą įrašyti Belgijos, Vokietijos, Estijos, Liuksemburgo, Slovėnijos ir Suomijos nacionalinio paskirstymo lenteles.
         
            (10)  2014 m. vasario 26 d. Komisijos sprendimas C(2014) 1167 dėl nurodymų vyriausiajam Europos Sąjungos sandorių žurnalo administratoriui į Europos Sąjungos sandorių žurnalą įrašyti Bulgarijos, Ispanijos, Kroatijos, Italijos, Kipro, Latvijos, Lenkijos, Rumunijos ir Jungtinės Karalystės nacionalinio paskirstymo lenteles.
      
      
         
            I PRIEDAS
            
               2013–2020 m. nacionalinio paskirstymo lentelės pakeitimai pagal Direktyvos 2003/87/EB 10a straipsnį (nacionalinės įgyvendinimo priemonės)
            
            
               Valstybė narė: Vokietija
            
            Nurodytiems įrenginiams skirtinų leidimų kiekis Nacionalinio paskirstymo lentelėje pakeistas taip:
            
                        Įrenginio ID (nauji rinkos dalyviai ir uždaromi įrenginiai)
                     
                     
                        Įrenginio ID (Sąjungos registras)
                     
                     
                        Operatoriaus pavadinimas
                     
                     
                        Įrenginio pavadinimas
                     
                     
                        Skirtinas kiekis
                     
                     
                        Kiekvienam įrenginiui skirtinas kiekis, pakeistas atsižvelgiant į naujų rinkos dalyvių ir uždaromų įrenginių duomenis
                     
                  
                        2013
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                  
                        DE-new-14616-0168
                     
                     
                        210619
                     
                     
                        Dow Olefinverbund GmbH
                     
                     
                        Polethylen-Anlage/Train 4 Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        2 654 
                     
                     
                        2 565 
                     
                     
                        2 478 
                     
                     
                        7 697 
                     
                  
                        DE-new-14616-0169
                     
                     
                        210620
                     
                     
                        Dow Olefinverbund GmbH
                     
                     
                        Polietilen Anlage/Train 5 Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        8 012 
                     
                     
                        7 484 
                     
                     
                        6 974 
                     
                     
                        22 470